The Tower of Amnesia (Quest)/th

หอคอยแห่งความหลงลืม เป็นเควสความยาวปานกลาง เลเวล 25 ซึ่งจะทำให้ผู้เล่นเข้าไปใน หอคอยแห่งความหลงลืม หอคอยที่จะทำให้ผู้เล่นสามารถรีเซ็ตแต้มสกิลของตัวเองได้

คำอธิบาย
Tinemild ต้องการให้ผู้เล่นพิสูจน์ความสามารถโดยการนำใบวาร์ปของเมืองต่างๆมาให้กับเขา เพื่อที่จะได้รับสิทธิ์ในการเข้าไปยัง หอคอยแห่งความหลงลืม ได้


 * » ดูเพิ่มเติม: พ่อค้าขายใบวาร์ป

ขั้นตอนที่ 1
» พูดคุยกับ Tinemild ที่หน้าทางเข้าของหอคอยแห่งความหลงลืม ใกล้ๆกับเมือง Elkurn

บทสนทนา:
 * Tinemild: หอคอยแห่งความหลงลืมเป็นสถานที่ที่เหล่านักเดินทางผู้แข็งแกร่งมาเพื่อลืม...
 * Tinemild: พวกเขาต้องการลืมอะไรงั้นหรือ? ใครจะรู้ล่ะ อาจจะเป็นความผิดพลาดในอดีตที่พวกเขาปราถนาที่จะลบมันออกไปจากความทรงจำของพวกเขา
 * Tinemild: บางที นายก็อาจจะเป็นหนึ่งในนั้น? บางทีนายก็คงปราถนาที่จะลืมความผิดพลาดบางอย่างในอดีต?
 * Tinemild: แต่น่าเสียดาย พวกเราไม่สามารถอนุญาตให้ทุกคนเข้าไปในหอคอยได้...
 * Tinemild: จงพิสูจน์ให้ฉันเห็นว่านายมีคุณสมบัติมากพอที่จะเข้าไปได้ โดยการนำใบวาร์ปของเมืองหลักทุกเมืองในอาณาจักรมาให้ฉัน
 * Tinemild: นี่เป็นภารกิจที่ยาวนาน และอาจจะต้องใช้เวลาหลายปีเพื่อทำมันให้สำเร็จ นายอาจจะยังไม่แข็งแกร่งพอที่จะเดินทางไปเยือนเมืองต่างๆเหล่านั้น
 * Tinemild: เริ่มกันที่ Ragni ละกัน หวังว่านี่คงจะไม่ยากเกินไปสำหรับนายนะ จงนำ [ใบวาร์ปกลับเมือง Ragni] 1 ใบ มาให้ฉัน

ขั้นตอนที่ 2
» นำใบวาร์ปกลับเมือง Ragni 1 ใบ กลับมา

บทสนทนา:
 * Tinemild: ดีมาก คราวนี้ จงนำ [ใบวาร์ปกลับเมือง Detlas] 1 ใบ มาให้ฉัน

ขั้นตอนที่ 3
» นำใบวาร์ปกลับเมือง Detlas 1 ใบ กลับมา

บทสนทนา:
 * Tinemild: ไม่เลวนี่ คราวนี้ลองที่ๆยากขึ้นมาหน่อยละกัน จงนำ [ใบวาร์ปกลับเมือง Nemract] 1 ใบ มาให้ฉัน

ขั้นตอนที่ 4
» นำใบวาร์ปกลับเมือง Nemract 1 ใบ กลับมา

บทสนทนา:
 * Tinemild: ยอดเยี่ยม พวกเราจะรอชมว่านายจะไปได้ไกลแค่ไหน จงนำ [ใบวาร์ปกลับเมือง Selchar] 1 ใบ มาให้ฉัน

ขั้นตอนที่ 5
» นำใบวาร์ปกลับเมือง Selchar 1 ใบ กลับมา

บทสนทนา:
 * Tinemild: น่าประทับใจ คราวนี้ มาดูกันว่าผิวหนังของนายจะทนทานต่อสภาพอากาศร้อนระอุของทะเลทรายได้ไหม จงนำ [ใบวาร์ปกลับเมือง Almuj] 1 ใบ มาให้ฉัน

ขั้นตอนที่ 6
» นำใบวาร์ปกลับเมือง Almuj 1 ใบ กลับมา

บทสนทนา:
 * Tinemild: สุดยอด! แต่นายจะเดินทางข้ามผ่านสภาพอากาศอันแสนโหดร้ายและหนาวเหน็บของ Nesaak ไปได้หรือเปล่า? จงนำ [ใบวาร์ปกลับเมือง Nesaak] 1 ใบ มาให้ฉัน

ขั้นตอนที่ 7
» นำใบวาร์ปกลับเมือง Nesaak 1 ใบ กลับมา

บทสนทนา:
 * Tinemild: ขอแสดงความยินดี ตอนนี้นายสามารถเข้าไปยังหอคอยเพื่อชำระล้างจิตใจของนายให้หลุดพ้นจากความผิดพลาดในอดีตได้แล้ว

เคล็ดลับ

 * ใบวาร์ปทุกใบยกเว้นของเมือง Selchar จะสามารถหาซื้อได้ในเมือง Nesaak
 * รวบรวมใบวาร์ปทั้งหมดเอาไว้ ก่อนที่จะไปทำเควส จะทำให้คุณประหยัดเวลาในการทำภารกิจนี้เป็นอย่างมาก
 * ถ้าคุณซื้อใบวาร์ปทั้งหมดจากเมือง จำนวนเงินที่ต้องใช้จะเท่ากับ 3 บล็อคมรกต (192 มรกต) และ 22 มรกต (รวมทั้งสิ้น 214 มรกต) ถึงกระนั้น ก็ไม่แนะนำให้ซื้อใบวาร์ปจากเมืองจนกว่าเลเวลจะสูงพอ เพราะเมืองบางเมืองเข้าถึงได้ยากเกินไปสำหรับผู้ที่เริ่มทำตั้งแต่เควสปรากฏ(เลเวล 25) ฉะนั้น การแลกเปลี่ยนกับผู้เล่นอื่นจึงเป็นอีกทางเลือก แม้จะต้องจ่ายมรกตเพิ่มมากกว่าปกติก็ตาม
 * ถ้าคุณเคยไปที่ Nesaak และ Selchar ก่อนที่คุณจะทำเควสนี้ ให้คุณซื้อใบวาร์ปของที่นั่นไว้ มันจะช่วยให้เควสนี้ง่ายขึ้น

เกร็ดความรู้

 * ก่อนที่จะอัพเดตเวอร์ชั่น 1.12 ผู้เล่นจะต้องนำใบวาร์ปกลับเมือง Troms มาให้ Tinemild ด้วย และเลเวลขั้นต่ำในการทำเควสคือ 21 ซึ่งเลเวล 21 นั้น แทบจะเป็นไปไม่ได้เลยที่จะไปจนถึงเมือง Troms ด้วยเหตุนี้ ใบวาร์ปสุดท้ายจึงได้ถูกนำออก และเลเวลขั้นต่ำของเควสนี้ก็ได้ถูกปรับเปลี่ยนให้กลายเป็น 25